Asetus siitä, missä järjestyksessä poliisin ylläpitämiseksi kaupungeissa, joissa on täydellinen poliisilaitos, määrätyt varat ovat maksettavat
Suomen Suuriruhtinaanmaan Asetuskokoelma 16.7.1903/45, sivut 66—67.

115.

Armollinen Asetus

siitä, missä järjestyksessä poliisin ylläpitämiseksi kaupungeissa,

joissa on täydellinen poliisilaitos, määrätyt varat ovat maksettavat.

Keisarillisen Suomen Senaatin alamaisesta esityksestä on Hänen Majesteettinsa Keisari Pietarhovissa ollessaan 3/16 p:nä Heinäkuuta 1903, tähän kuuluvain lainkohtain muuttamiseksi ja täydentämiseksi, suvainnut Armossa säätää:

1) että kaikki poliisin ylläpitämiseksi kaupungeissa, joissa on täydellinen poliisilaitos, vuosirahansäännön mukaan menevät varat ovat maksettavat valtionviranomaisten toimesta;

2) että kaupunkien osuusmaksut poliisin ylläpitämiseksi ovat valtiovarastolle toimitettavat; sekä

3) että Keisarillisen Suomen Senaatin on, sovittuaan maan Kenraalikuvernöörin kanssa, annettava tarkempia määräyksiä tämän Asetuksen sovelluttamiseksi.

Ministerivaltiosihteeri Plehwe.

Kunnallislainsäädäntö
Poliisilainsäädäntö